 Madaxweyne Muuse Biixi Cabdi, waxa uu culimada iyo maamulka sare ee wasaaradda Diinta xusuusiyey inay yihiin haldoorka bulshadu ku hirato, islamarkaana wax-sheegooddu inta badan u furan yahay dhegaha shacabka ku dhaqan Somaliland, waqtiganna waanadooda si gaar ah loogu baahan yahay, waxana uu yidhi, Maanta xaaladaha jira waxa aynu kaga bixi karnaa culimada oo hawlgasha, marka aynu eegno dhibaatooyinka maanta dalkeena ka jira waxa soo noqnoqda dagaallada beelaha, hawsha ugu weynina culimada ayey kusoo beegmaysaa, haddii ay waano tahay, haddii ay run sheegtay iyo haddii ay xaqsoor tahay, wasaaradduna inay la dagaallanto qabyaallada, qaadka iyo mukhaadaraadku waa waajibka koowaad, waayo dhibaatooyinka maanta inoogu waaweyni waa qaadka iyo qabyaallada. 